ddrg/super_eurlex huggingface dataset:
A TANÁCS HATÁROZATA

(2002. február 28.)

az Európai Gazdasági Közösség és a San Marino Köztársaság közötti együttműködésről és vámunióról szóló megállapodás és az 1995. január 1-jén hatályba lépett bővítést követően a hozzá kapcsolt jegyzőkönyv megkötéséről

(2002/245/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. és 308. cikkére, összefüggésben 300. cikke (2) bekezdésének második mondatával és 300. cikke (3) bekezdésének első albekezdésével,

tekintettel a Bizottság javaslatára[1],

tekintettel az Európai Parlament véleményére[2],

mivel:

(1) Brüsszelben, 1991. december 16-án aláírták az Európai Gazdasági Közösség és a San Marino Köztársaság közötti együttműködésről és vámunióról szóló megállapodást (a továbbiakban "megállapodás"), amelyet az akkori aláíró 12 tagállam megerősített.

(2) A megállapodás hatálybalépéséig az Európai Gazdasági Közösség és a San Marino Köztársaság a kereskedelemről és a vámunióról szóló ideiglenes megállapodást[3] kötött.

(3) Ausztria, Finnország és Svédország csatlakoztak az Európai Unióhoz, és a csatlakozási szerződésnek megfelelően csatlakozniuk kell a megállapodáshoz.

(4) Csatlakozásukhoz nincs szükség a megállapodás egyéb módosítására, csak a finn és a svéd nyelvű hiteles szövegek elkészítésére.

(5) Ezen körülmények között San Marino különleges helyzetére tekintettel és a Közösség külgazdasági kapcsolatainak előmozdítása érdekében, a megállapodásnak a Közösség és a 12 aláíró tagállam tekintetében hatályba kell lépnie.

(6) A Tanácsnak ugyanakkor a Közösség nevében el kell fogadnia az Osztrák Köztársaság, a Finn Köztársaság és a Svéd Királyság csatlakozását követően a megállapodáshoz kapcsolt jegyzőkönyvet (a továbbiakban a jegyzőkönyv).

(7) Ausztria, Finnország és Svédország esetében a megállapodás és a hozzá kapcsolt jegyzőkönyv, a többi 12 tagállam esetében pedig a jegyzőkönyv a vonatkozó megerősítési eljárások befejezéséről szóló értesítéseket követően lép hatályba,

A KÖVETKEZŐKÉPPEN HATÁROZOTT:

1. cikk

A Brüsszelben, 1991. december 16-án aláírt, az Európai Gazdasági Közösség és a San Marino Köztársaság közötti együttműködésről és vámunióról szóló megállapodást, beleértve az annak részét képező nyilatkozatokat a Közösség nevében a Tanács elfogadja.

A megállapodás és a nyilatkozatok szövegét csatolták e határozathoz.

A megállapodás 30. cikkében előírt értesítést a Közösség nevében a Tanács elnöke küldi meg.

2. cikk

Az Európai Gazdasági Közösség és a San Marino Köztársaság közötti együttműködésről és vámunióról szóló megállapodáshoz az Osztrák Köztársaság, a Finn Köztársaság és a Svéd Királyság Európai Unióhoz való csatlakozását követően csatolt jegyzőkönyv a Közösség nevében elfogadásra kerül.

A jegyzőkönyv szövegét csatolták e határozathoz.

A jegyzőkönyv 3. cikkében előírt értesítést a Közösség nevében a Tanács elnöke küldi meg.

Kelt Brüsszelben, 2002. február 28-án.

a Tanács részéről

az elnök

A. ACEBES PANIAGUA

[1] HL C 302., 1991.11.22., 10. o. és HL C 124., 1997.4.21., 1. o.

[2] HL C 241., 1992.9.21., 169. o. és HL C 328., 1998.10.26., 218. o.

[3] HL L 359., 1992.12.9., 13. o.
A Tanács határozata

(2002. április 15.)

a Nemzetközi Juta-munkacsoport feladatmeghatározásának megállapításáról szóló 2001. évi megállapodásnak a Közösség nevében történő elfogadásáról

(2002/312/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első mondatával,

tekintettel a Bizottság javaslatára,

mivel:

(1) Az ENSZ Kereskedelmi és Fejlesztési Konferenciája (Unctad) által létrehozott egyeztető konferencia 2001. március 13-án elfogadta a Nemzetközi Jutamunkacsoport feladatmeghatározásának megállapításáról szóló 2001. évi megállapodást (a továbbiakban a Megállapodás).

(2) Ennek az új Megállapodásnak a tárgyalására azért került sor, hogy felváltsa az 1989-ben megkötött Nemzetközi Juta-megállapodást, amely 2001. október 11-én hatályát vesztette.

(3) A Közösség tagja az 1989-ben létrejött, kibővített Nemzetközi Juta-megállapodásnak, ezért érdekében áll az azt felváltó megállapodás jóváhagyása,

A KÖVETKEZŐKÉPPEN HATÁROZOTT:

1. cikk

A Nemzetközi Jutamunkacsoport feladatmeghatározásának megállapításáról szóló 2001. évi megállapodást a Tanács az Európai Közösség nevében jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az elfogadást megerősítő okiratnak a Közösség nevében történő letétbe helyezésére jogosult személy(ek)et [1].

Kelt Luxembourgban, 2002. április 15-én.

a Tanács részéről

az elnök

J. PiquÉ I Camps

[1] A megállapodás hatálybalépésének napját a Tanács főtitkársága az Európai Közösségek Hivatalos Lapjában teszi közzé.

--------------------------------------------------
A Tanács határozata

(2001. december 6.)

az Európai Közösség és Románia között létrejött, a közúti áruszállítás és a kombinált szállítás fejlesztése egyes feltételeinek megállapításáról szóló megállapodás aláírásáról

(2002/409/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 71. és 93. cikkére, összefüggésben a 300. cikke (3) bekezdésének második albekezdésével,

tekintettel a Bizottság javaslatára [1],

tekintettel az Európai Parlament hozzájárulására [2],

mivel:

(1) Az Európai Közösség és Románia között létrejött, a közúti áruszállítás és a kombinált szállítás fejlesztése egyes feltételeinek megállapításáról szóló megállapodás (a továbbiakban: a megállapodás) megkötése a szerződő felek közötti közlekedési kapcsolatok továbbfejlesztését szolgálja.

(2) A megállapodás megkötése hozzájárul a belső piac zavartalan működéséhez, mivel elősegíti a Görögország és a többi tagállam közötti, Románián keresztül átmenő forgalmat, és ezáltal lehetővé teszi, hogy a Közösségen belüli kereskedelem lebonyolítása a nagyközönség számára lehető legalacsonyabb költségekkel történjen, valamint egyidejűleg minimálisra csökkenti annak közigazgatási és technikai akadályait.

(3) A megállapodás megkötése - a környezetvédelem érdekében - ösztönzi a kombinált szállítást.

(4) A megállapodás a Közösség nevében jóváhagyásra szorul,

A KÖVETKEZŐKÉPPEN HATÁROZOTT:

1. cikk

Az Európai Közösség és Románia között létrejött, a közúti áruszállítás és a kombinált szállítás fejlesztése egyes feltételeinek megállapításáról szóló megállapodást a Közösség nevében jóváhagyják.

A megállapodás szövegét csatolták e határozathoz.

2. cikk

A megállapodás 19. cikkében előírt értesítést a Tanács elnöke küldi meg.

3. cikk

A Tanács tagjai képviselőinek támogatásával a Közösséget a Bizottság képviseli a megállapodás 13. cikkével létrehozott Európai Közösség-Románia Szállítási Bizottságban (a továbbiakban: a bizottság).

A bizottság keretében meghozandó közösségi álláspontot a Bizottság javaslata alapján a Tanács minősített többséggel fogadja el. A Tanács egyszerű többséggel határoz, ha a bizottság által javasolt határozat a bizottság eljárási szabályzatára vonatkozik.

A bizottság által hozott határozatokat az Európai Közösségek Hivatalos Lapjában ki kell hirdetni.

Kelt Brüsszelben, 2001. december 6-án.

a Tanács részéről

az elnök

R. Daems

[1] HL C 154. E, 2001.3.29., 227. o.

[2] HL C 72. E, 2002.3.21., 141. o.

--------------------------------------------------
A Tanács határozata

(2002. június 13.)

az Europol igazgatójának a harmadik államokkal és nem európai uniós szervekkel kötendő megállapodásokra irányuló tárgyalások megkezdésére való felhatalmazásáról szóló, 2000. március 27-i tanácsi határozat módosításáról

(2002/C 150/01)

AZ EURÓPAI UNIÓ TANÁCSA,

tekintettel az Európai Rendőrségi Hivatal létrehozásáról szóló egyezmény (Europol-egyezmény) [1] 42. cikkének (2) bekezdésére, 10. cikkének (4) bekezdésére és 18. cikkére,

tekintettel az Europol által harmadik államokkal és nem európai uniós szervekkel fenntartott külső kapcsolatokra vonatkozó szabályok megállapításáról szóló, 1998. november 3-i tanácsi jogi aktusra [2] és különösen annak 2. cikkére,

tekintettel a harmadik felektől származó információk Europol által történő átvételére vonatkozó szabályok megállapításáról szóló, 1998. november 3-i tanácsi jogi aktusra [3] és különösen annak 2. cikkére,

tekintettel a személyes adatoknak az Europol által harmadik államok és harmadik szervek részére történő továbbítására vonatkozó szabályok elfogadásáról szóló, 1999. március 12-i tanácsi jogi aktusra [4] és különösen annak 2. és 3. cikkére,

mivel:

(1) A működési követelmények és az Europol segítségével a szervezett bűnözés különböző formái ellen folytatott küzdelem – különösen az euró hamisítása elleni védekezés – eredményessége érdekében szükséges, hogy Albániát, Bosznia-Hercegovinát, Horvátországot, a Jugoszláv Szövetségi Köztársaságot és Macedónia Volt Jugoszláv Köztársaságot (MK) felvegyék azon harmadik államok jegyzékébe, amelyekkel az Europol igazgatója tárgyalások megkezdésére felhatalmazást kap.

(2) A 2000. március 27-i tanácsi határozatot [5] ezért módosítani kell,

AZ KÖVETKEZŐKÉPPEN HATÁROZOTT:

1. cikk

A 2000. március 27-i tanácsi határozat a következőképpen módosul:

A 2. cikk (1) bekezdése

a) a

"Harmadik államok"

cím alatt, az Amerikai Egyesült Államok előtt a következő francia bekezdéssel egészül ki:

"– Albánia";

b) a

"Harmadik államok"

cím alatt, Bolívia és Bulgária között a következő francia bekezdéssel egészül ki:

"– Bosznia és Hercegovina";

c) a

"Harmadik államok"

cím alatt, Észtország és Izland között a következő francia bekezdéssel egészül ki:

"– Horvátország";

d) a

"Harmadik államok"

cím alatt, Izland és Kanada között a következő francia bekezdésekkel egészül ki:

"– Jugoszláv Szövetségi Köztársaság"

e) a

"Harmadik államok"

cím alatt, Litvánia és Magyarország között a következő francia bekezdéssel egészül ki:

"– Macedónia Volt Jugoszláv Köztársaság (MK)".

2. cikk

Ezt a határozatot az Európai Közösségek Hivatalos Lapjában ki kell hirdetni.

3. cikk

Ez a határozat az elfogadását követő napon lép hatályba.

Kelt Luxembourgban, 2002. június 13-án.

a Tanács részéről

az elnök

M. Rajoy Brey

[1] HL C 316., 1995.11.27., 2. o.

[2] HL C 26., 1999.1.30., 19. o.

[3] HL C 26., 1999.1.30., 17. o.

[4] HL C 88., 1999.3.30., 1. o.

[5] HL C 106., 2000.4.13., 1. o.

--------------------------------------------------
A Bizottság határozata

(2002. június 21.)

egyes tagállamok vagy területek brucellózisra (B. melitensis) vonatkozó követelményeknek való megfelelésének rögzítéséről, és hivatalosan brucellózismentes tagállam vagy terület státusuk elismeréséről szóló 93/52/EGK határozat módosításáról

(az értesítés a C(2002) 2213. számú dokumentummal történt)

(EGT vonatkozású szöveg)

(2002/482/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2002/261/EK bizottsági határozattal [1] módosított, a juh- és kecskefélék Közösségen belüli kereskedelmére irányadó állat-egészségügyi feltételekrõl szóló, 1991. január 28-i 91/68/EGK tanácsi irányelvre [2] és különösen annak A. melléklete 1. fejezete II. pontjára,

mivel:

(1) Az olaszországi Bolzano tartományban a brucellózis legalább öt éve bejelentési kötelezettség alá tartozó betegség és a juh- és kecsketartó telepek legalább 99,8 %-a hivatalosan brucellózismentes telep.

(2) Bolzano tartomány vállalta emellett, hogy eleget tesz a 91/68/EGK irányelv A. melléklete 1. fejezete II. szakasza 2. pontjának.

(3) Bolzano tartományt ennek megfelelően hivatalosan brucellózistól (B. melitensis) mentessé kell nyilvánítani.

(4) A legutóbb a 2001/292/EK határozattal [3] módosított 93/52/EGK bizottsági határozatot [4] ezért ennek megfelelően módosítani kell.

(5) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/52/EGK határozat II. melléklete helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 2002. június 21-én.

a Bizottság részéről

David Byrne

a Bizottság tagja

[1] HL L 91., 2002.4.6., 31. o.

[2] HL L 46., 1991.2.19., 19. o.

[3] HL L 100., 2001.4.11., 28. o.

[4] HL L 13., 1993.1.21., 14. o.

--------------------------------------------------

MELLÉKLET

II. MELLÉKLET

Franciaországban:

Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Essonne, Eure, Eure-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d’Oise, Vendée, Vienne, Yonne, Yvelines, Ville de Paris, Vosges.

Olaszországban:

Bolzano.

Spanyolországban:

Santa Cruz de Tenerife, Las Palmas.

--------------------------------------------------
A Bizottság határozata

(2002. július 4.)

a 64/432/EGK tanácsi irányelvvel összhangban Belgiumban megvalósított szarvasmarha-telep felügyeleti hálózatok rendszerének elismeréséről

(az értesítés a C(2002) 2495. számú dokumentummal történt)

(EGT vonatkozású szöveg)

(2002/544/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 535/2002/EK bizottsági rendelettel [1] módosított, a szarvasmarhafélék és sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre [2] és különösen annak 14. cikkének (5) bekezdésére,

mivel:

(1) Az illetékes belga hatóságok 2000. október 18-án megfelelő dokumentációval kísért, majd frissített kérelmet nyújtottak be a tagállamban megvalósított szarvasmarha-telep felügyeleti hálózatok rendszerének elismertetésére.

(2) A Bizottság állatorvosi ellenőrző látogatását követően és az ország állat-egészségügyi helyzetének ismeretében a belgiumi szarvasmarha-telep felügyeleti hálózatok rendszerét a bizottsági szakértők maradéktalanul működőképesnek ítélték, és annak hivatalos jóváhagyását javasolták.

(3) Annak érdekében, hogy a tagállamok a szarvasmarhafélék kereskedelmére alkalmazott szabályaikat megfelelően módosíthassák, célszerűnek tűnik meghatározni azt az időpontot, amelytől kezdve az elismerés hatályba lép.

(4) Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 64/432/EGK tanácsi irányelv 14. cikkében meghatározott, Belgiumban megvalósított szarvasmarha-telep felügyeleti hálózatok rendszerét ezennel 2002. július 1-jétől kezdődő hatállyal maradéktalanul működőképesnek ismerik el.

2. cikk

Ennek a határozatnak a tagállamok a címzettjei.

Kelt Brüsszelben, 2002. július 4-én.

a Bizottság részéről

David Byrne

a Bizottság tagja

[1] HL L 80., 2002.3.23., 22. o.

[2] HL L 121., 1964.7.29., 1977. o.

--------------------------------------------------
A Bizottság határozata

(2002. július 11.)

az egyes tagállamok vagy a tagállamok egyes régiói szarvasmarha-állományainak hivatalosan brucellózismentes státusa megállapításáról szóló 1999/466/EK határozat módosításáról

(az értesítés a C(2002) 2576. számú dokumentummal történt)

(EGT vonatkozású szöveg)

(2002/588/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 535/2002/EK bizottsági rendelettel [1] módosított, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre [2] és különösen annak A. melléklete II. fejezetének 7. pontjára,

mivel:

(1) Portugália a 64/432/EGK irányelv A. melléklete II. fejezetének 7. pontjában előírt feltételek teljesítését igazoló dokumentációt nyújtott be a Bizottságnak, és különösen bemutatva, hogy legalább az elmúlt öt egymást követő évben minden egyes év december 31-én számítottan a Pico, Graciosa, Flores és Corvo (az Azori-szigetek autonóm régiója, Portugália) szigeteken a szarvasmarha-állományok több mint 99,8 %-a hivatalosan mentes volt a szarvasmarha-brucellózistól, és hogy minden egyes szarvasmarhát azonosítottak a közösségi jogszabályokkal összhangban.

(2) E szigeteket ezért következésképpen brucellózistól hivatalosan mentessé kell nyilvánítani a 64/432/EGK irányelvvel összhangban.

(3) Ezért a legutóbb a 2000/694/EK határozattal [3] módosított 1999/466/EK bizottsági határozatot [4] megfelelően módosítani kell.

(4) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/466/EK határozat II. melléklete helyébe e határozat mellékletének szövege lép.

2. cikk

Ennek a határozatnak a tagállamok a címzettjei.

Kelt Brüsszelben, 2002. július 11-én.

a Bizottság részéről

David Byrne

a Bizottság tagja

[1] HL L 80., 2002.3.23., 22. o.

[2] HL 121., 1964.7.29., 1977/64. o.

[3] HL L 286., 2000.11.11., 41. o.

[4] HL L 181., 1999.7.16., 34. o.

--------------------------------------------------

MELLÉKLET

II. MELLÉKLET

A TAGÁLLAMOK SZARVASMARHA-BRUCELLÓZISTÓL HIVATALOSAN MENTESNEK NYILVÁNÍTOTT RÉGIÓI

Nagy-Britannia (Egyesült Királyság)

Bolzano tartomány (Olaszország)

Pico, Graciosa, Flores és Corvo szigetek (Azori-szigetek autonóm régió, Portugália).

--------------------------------------------------
A Tanács határozata

(2002. június 18.)

a 97/788/EK határozatnak az érvényességi időtartam tekintetében történő módosításáról

(2002/580/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a mezőgazdasági növényfajok közös fajtajegyzékéről szóló, 1970. szeptember 29-i 70/457/EGK [1] tanácsi irányelvre és különösen annak 21. cikke (1) bekezdése b) pontjára,

tekintettel a zöldségvetőmag forgalmazásáról szóló, 1970. szeptember 29-i 70/458/EGK [2] tanácsi irányelvre és különösen annak 32. cikke (1) bekezdése b) pontjára,

tekintettel a Bizottság javaslatára,

mivel:

(1) A fajtafenntartó tevékenységek harmadik országokban végzett ellenőrzéseinek egyenértékűségéről szóló, 1997. november 17-i 97/788/EK tanácsi határozat [3] elrendelte, hogy a fajtafenntartást szolgáló tevékenységek bizonyos harmadik országokban végzett hivatalos vizsgálatai ugyanazokat a garanciákat nyújtsák, mint a tagállamok által elvégzett vizsgálatok. A fenti határozat bizonyos harmadik országok esetében 1999. június 30-án lejárt, más harmadik országok esetében pedig 2002. június 30-án lejár.

(2) Úgy tűnik, hogy a bizonyos harmadik országokban a 97/788/EK határozatnak megfelelően elvégzett vizsgálatok továbbra is ugyanazokat a garanciákat nyújtják, mint a tagállamok által elvégzett vizsgálatok.

(3) Ezért a 97/788/EK határozatot ennek megfelelően módosítani kell,

ELFOGADTA EZT A HATÁROZATOT:

1. cikk

A 97/788/EK határozat 3. cikke helyébe a következő rendelkezés lép:

"3. cikk

Ezt a határozatot a Koreai Köztársaság és a Jugoszláv Szövetségi Köztársaság esetében 1997. július 1-jétől 1999. június 30-ig és 2002. június 18-tól 2005. június 30-ig, a mellékletben felsorolt egyéb harmadik országok esetében pedig 1997. július 1-jétől 2005. június 30-ig kell alkalmazni."

2. cikk

Ennek a határozatnak a tagállamok a címzettjei.

Kelt Luxembourgban, 2002. június 18-án.

a Tanács részéről

az elnök

F. Álvarez-Cascos Fernández

[1] HL L 225., 1970.10.12., 1. o. A legutóbb a 2002/8/EK bizottsági irányelvvel (HL L 37., 2002.2.7., 7. o.) módosított irányelv.

[2] HL L 225., 1970.10.12., 7. o. A legutóbb a 2002/8/EK irányelvvel módosított irányelv.

[3] HL L 322., 1997.11.25., 39. o.

--------------------------------------------------
A Tanács határozata

(2002. július 12.)

az Európai Közösségek Bíróságának alapokmányáról szóló jegyzőkönyv módosításáról

(2002/653/EK)

AZ EURÓPAI UNIÓ TANÁCSA,

TEKINTETTEL az Európai Közösséget létrehozó szerződésre, és különösen annak 245. cikke második bekezdésére,

TEKINTETTEL a Bíróság 2001. október 17-i kérelmére,

TEKINTETTEL a Bizottság véleményére [1],

TEKINTETTEL az Európai Parlament véleményére [2],

mivel:

Rendelkezéseket kell hozni a harmadik államoknak a Bíróság előtt folyó előzetes döntéshozatali eljárásokban való részvételére abban az esetben, ha a Tanács és egy vagy több harmadik állam között megkötött, valamely meghatározott tárgyra vonatkozó megállapodás úgy rendelkezik, hogy ezeknek az államoknak jogában áll beadványokat vagy írásbeli észrevételeket benyújtani, ha valamely tagállam bírósága egy olyan kérdést utal a Bíróság elé előzetes döntéshozatalra, amely a megállapodás hatálya alá tartozik.

A KÖVETKEZŐKÉPPEN HATÁROZOTT:

1. cikk

Az Európai Közösségek Bíróságának alapokmányáról szóló jegyzőkönyv 20. cikke a következő bekezdéssel egészül ki:

"Amennyiben a Tanács és egy vagy több harmadik állam között megkötött, valamely meghatározott tárgyra vonatkozó megállapodás úgy rendelkezik, hogy ezeknek az államoknak jogában áll beadványokat vagy írásbeli észrevételeket benyújtani, ha valamely tagállam bírósága egy olyan kérdést utal a Bíróság elé előzetes döntéshozatalra, amely a megállapodás hatálya alá tartozik, a tagállami bíróságnak az ilyen kérdés Bíróság elé utalásáról szóló határozatát az érintett harmadik állam részére szintén továbbítani kell. E határozat közlésétől számított két hónapon belül ezeknek az államoknak jogában áll a Bírósághoz beadványokat vagy írásbeli észrevételeket benyújtani."

2. cikk

Ez a határozat az Európai Közösségek Hivatalos Lapjában való kihirdetésének napján lép hatályba.

Kelt Brüsszelben, 2002. július 12-én.

a Tanács részéről

az elnök

T. Pedersen

[1] 2002. február 22-i vélemény (a Hivatalos Lapban még nem tették közzé).

[2] 2002. május 14-i vélemény (a Hivatalos Lapban még nem tették közzé).

--------------------------------------------------
32002D0648
2002.8.9. AZ EURÓPAI KÖZÖSSÉGEK HIVATALOS LAPJA L 213/29
A TANÁCS HATÁROZATA
(2002. június 25.)
azEurópaiKözösségésazIndiaiKöztársaságkormányaközöttitudományos ésműszakiegyüttműködési
megállapodás megkötéséről
(2002/648/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és külö-
nösen annak 170. cikkére, összefüggésben 300. cikke (2) bekez-déseelsőalbekezdésénekelsőmondatávalés300.cikke(3)bekez-désének első albekezdésével,
tekintettel a Bizottság javaslatára (
1),
tekintettel az Európai Parlament véleményére (2),
mivel:(1) Az Európai Gazdasági Közösség és az Indiai Köztársaság
közöttapartnerségrőlésafejlesztésrőlszólóegyüttműkö-
dési megállapodást (
3) írtak alá 1993. december 20-án.
(2) Az Európai Közösség és az Indiai Köztársaság egyedi KTF
programokat folytat a közös érdeklődésre számot tartóterületeken.
(3) Akorábbitapasztalatokalapjánmindkétfélkifejezteaztaz
óhaját, hogy hozzanak létre mélyebb és szélesebb kerete-ketatudományosésműszakiegyüttműködésfolytatására.
(4) Ez a tudományos és műszaki együttműködési megállapo-
dás az Európai Közösség és az Indiai Köztársaság közöttiátfogó együttműködés részét képezi.
(5) ATanács2001.február12-ihatározatávalfelhatalmaztaa
Bizottságot, hogy folytasson tárgyalást az Európai Közös-ség és az Indiai Köztársaság közötti tudományos ésműszaki együttműködési megállapodásról.(6) ATanács2001.november15-ihatározatávalúgydöntött,
hogy a megállapodást az Európai Közösség nevében alákell írni.
(7) A megállapodást 2001. november 23-án írták alá.
(8) A megállapodást jóvá kell hagyni,
A KÖVETKEZŐKÉPPEN HATÁROZOTT:
1. cikk
Az Európai Közösség és az Indiai Köztársaság kormánya közötti
tudományos és technikai együttműködési megállapodást aKözösség nevében a Tanács jóváhagyja.
A megállapodás szövegét csatolták e határozathoz.
2. cikk
Amegállapodás11.cikkealapjánaTanácselnökeértesítiazIndiai
Köztársaságot arról, hogy a megállapodás hatálybalépéséhezszükséges eljárások az Európai Közösség részéről befejeződtek.
Kelt Luxembourgban, 2002. június 25-én.
a Tanács részéről
az elnök
J. MATAS I PALOU
(1) HL C 304. E, 2001.10.30., 241. o.
(2) 2002.május14-ivélemény(aHivatalosLapbanmégnemtettékköz-
zé).
(3) HL L 223., 1994.8.27., 23. o.11/42. kötet HU Az Európai Unió Hivatalos Lapja 247